Ahoj.
- Čo to robíš? - Prepáč. Ja...
Moja chyba. Pomýlil som si ťa.
Čo máš za problém?
Je to fakt čudák.
- Čo ten čudák urobil? - Schmatol ma.
Bola to nehoda. Moja chyba.
Čo si to povedal?
- Bola to len nehoda. - Nie.
Plávaj, ty potkan.
Áno, nie som si istý, o čo tu ide.
Možno náš študent vyhorel a potreboval pauzu.
To hovorím od začiatku.
Ale to ty si chcel ísť do Wyomingu a skontrolovať to.
Blakova mama, Polly Bakerová, je presvedčená, že ide o viac.
V škole pracuje ako školníčka.
Vraj sa jej už dva dni neozval. Zavolala univerzitnú políciu.
- Zistili niečo? - Nie.
Prezreli izbu, nič nezvyčajné.
Ale zabudol si mobil.
- To je zvláštne. - Neviem.
Nie, ak chceš na pár dní zmiznúť a nechceš, aby ťa otravovali.
Už som tu. Dám vám vedieť, čo povedala.
WYOMING VEDECKÁ UNIVERZITA
Hovorila som s ním pred dvoma dňami a potom už nič.
Blake mi vždy zdvihne,
aj keď je v labáku a nemá čas, povie, že zavolá neskôr.
Vraveli ste, že je zapojený do nejakého veľkého grantového projektu?
Skúma skladanie bielkovín.
Na katedre biochémie s profesorom Lylom Hewittom.
Veľmi prestížne potenciálne patenty vo farmaceutických kruhoch.
- Musíte byť hrdá. - To som.
Väčšine z toho nerozumiem, ale Blake je z toho nadšený.
Spomenuli ste, že je v poslednej dobe pod tlakom?
No...
Vždy trpel úzkosťami, ale keď som sa s ním naposledy rozprávala,
vedela som, že je mysľou niekde inde.
Pôjdem do labáku. Poobzerám sa, povypytujem.
Možno niekto vie, kde je alebo čo má za lubom.
Musím povedať, že je to len pár dní.
Viem, ale niečo nie je v poriadku.
Náročný grantový projekt, veľa tvrdej práce,
možno len potreboval pár dní voľna.
Možno je v tom príbehu viac. Niečo, čo mi tajíte?
Poďte.
Viem všetko o rodinných tajomstvách. Naozaj.
Ale ak viete niečo, čokoľvek,
čo by mi pomohlo nájsť vášho syna,
mali by ste mi to povedať.
Môj brat mal psychotickú epizódu, keď bol v Blakovom veku.
Utiekol.
Našli sme ho o týždeň neskôr. Spal na ulici
a hovoril o démonoch v jeho krvi.
Diagnostikovali mu schizofréniu.
A myslíte, že Blake môže mať to isté?
Viem len, že Blake by takto nezmizol.
Potrebujem vedieť, že môj syn je v bezpečí.
Poviem vám niečo a verte mi.
Urobím všetko pre to, aby som ho našiel, dobre?
STOPÁR
Základné princípy termodynamiky zostávajú rovnaké.
Energiu nemožno vytvoriť ani zničiť.
Ale pokiaľ ide o druhý zákon termodynamiky,
entropia stúpa a mechanická práca sa nezvratne mení na teplo.
Tu to začína byť trochu záhadnejšie,
pretože... Naozaj sa to dokázalo?
Takže nabudúce vám položím otázku
od Stephena Wolframa.
Funguje druhý zákon vždy, alebo sa niekedy porušuje?
A ak áno, ako by sme to mohli dokázať?
Dobre, ďakujem.
Môžete mi odovzdať eseje za extra kredity.
Ďakujem.
Termodynamika.
Ahoj, Dory.
Kto by povedal, že moja sestrička je expertka na fyziku? Poď sem.
A kto by povedal, že sa môj veľký brat
objaví po roku bez jediného telefonátu?
Áno, mal som, veď vieš, veľa práce.
- Prepáč, Dory. - Aj ja.
Ale volám, snažím sa. No ty sa neozveš.
Prepáč.
Som tvoja malá sestra. Musím ťa kritizovať.
Čo tu robíš?
Napadlo mi, že sa zastavím a navštívim ťa. Bol som neďaleko.
Vieš, že spoznám, keď klameš?
A neznášaš prekvapenia. No tak, von s tým.
Mám tu prácu a chcem s tebou hovoriť o tomto.
Fascikel. Čo je v ňom?
Niečo o otcovi.
Mám ďalšiu hodinu. No tak, poď so mnou.
Narazil som na to v predošlej práci.
Chceli mi ublížiť, tak sa pozreli na našu rodinu.
Tieto články som už čítala. O čo ide?
Univerzitné správy o otcovi a ďalších veciach.
Okej. „Ashton Shaw bol dôvodne prepustený.
„Dôkazy o nezodpovednom a nebezpečnom správaní.“
Otec bol zatknutý za vlámanie a kládol odpor pri zatýkaní.
- Vieme, že mal problémy so zákonom. - Pokračuj.
Píše sa tu, že otec pracoval pre vládu 7 rokov.
Ak je to pravda, nemyslíš,
že je zvláštne, že nám to mama nikdy nepovedala?
Neviem, Colter. Ktovie, do čoho bol zapletený.
Úprimne, mama bola rovnako šialená ako on.
- Prečo to riešiš? - Neviem. Som zvedavý.
Ja nie.
Dúfam, že neurobíme rovnaké chyby ako oni.
Rozumiem ti, ale obaja sú našou súčasťou, však?
Pozri sa na seba. Si profesorka presne ako oni.
Nezošaliem a nepresťahujem sa do hôr, ak sa toho bojíš.
Nie, toho sa nebojím.
Okej. Musíš sa cez to preniesť. Ako ja.
Hovorila som s Russellom. Vraj sa mu vyhýbaš.
Hovorila si s Russellom?
Áno, trochu. Sme v kontakte.
Porozprávaj sa s ním.
Nemám mu čo povedať.
Okej, fajn. Urob to po svojom. Ako vždy.
Môžeme ísť aspoň na večeru, než odídeš z mesta?
Šiel by som, ale mám tu prácu. Nestíham.
Colter, no tak. Neviem, kedy ťa opäť uvidím.
Pozri, nájdem reštiku. Dokonca zaplatím.
- Jasné. Áno. - Super.
Čo je to za prácu?
Nezvestný študent. Blake Baker.
Aha.
Dostali sme mail od univerzitnej polície, že ho hľadajú.
Je to múdry chalan. Študent biochémie.
Jeho mama Polly pracuje na univerzite. Je školníčka.
- Poznáš ju? - Áno, je tu už roky. Milá žena.
Nevyzeráš byť znepokojená.
Stáva sa to pár študentom každý rok.
Vyhoria, odídu.
Nie je to nezvyčajné.
Okej, idem sa pozrieť do labáku.
Takže...
Večera.
Napíšem ti čas a miesto.
- Môžeme vám nejako pomôcť? - Hľadám Blaka Bakera.
Pracuje tu, však?
Pracoval. Nebol tu už dva dni.
Neviete, kde by mohol byť?
Nie. Asi sa na to vykašľal.
Zrútil sa. Neviem. Stáva sa to často.
- Niektorí to zvládnu, iní nie. - Jeho matka sa oňho bojí.
Najala ma, aby som ho našiel.
Nevykašľal by sa na nás.
Nie je tu. Tak kde je?
Neviem, ale Blake miloval prácu, ktorú robíme.
Čo robíte?
Pracujeme na ďalšom kroku predikcie štruktúry bielkovín.
Ak pochopíme, ako si proteíny vyberajú svoj tvar,
zásadne ovplyvníme vývoj liekov.
Problém je, že niektoré menia svoj tvar,
ale profesor Hewitt niečo objavil.
Profesor Hewitt, tento pán hľadá Blaka.
- A vy ste? - Colter Shaw. Pracujem pre jeho mamu.
Neozval sa jej. Bojí sa o jeho psychický stav.
Budete diskrétny?
Iste. Len chcem nájsť Blaka.
Asi pred dvoma dňami som s ním mal ťažký rozhovor.
Netvrdím, že to má niečo spoločné s Blakovým zmiznutím,
ale možno.
Prichytil som ho, ako falšuje svoj výskum.
Konfrontovali ste ho?
Nie, nebola to konfrontácia. Vyjadril som svoje podozrenie.
Poprel to, ale jeho čísla nezodpovedali našim skutočným výsledkom.
Povedal som mu, že ho nenahlásim dekanovi,
no odobral som mu laboratórne privilégiá.
Prečo by to robil?
Neviem.
No stáva sa to častejšie, ako si myslíte.
Posledné, čo potrebujeme, je ďalší Theranos.
Elizabeth Holmesová.
Technológia vyšetrenia krvi v hodnote miliárd
a, žiaľ, bola to vymyslená lož.
Takže táto práca má peňažnú hodnotu?
Bude, ak to rozšírime.
Aj najmenšia chyba by bola fatálna.
To, čo robil Blake, nedávalo zmysel.
Ako to vzal?
Nie veľmi dobre.
Je to dobrý chalan, čo urobil chybu.
Dúfam, že ho nájdete a že je v poriadku.
Ak sa ozve, dáte mi vedieť?
- Samozrejme. - Ďakujem.
Dex, potrebujem, aby si skontroloval tieto dáta, než ich pošlem.
Prepáčte, nezachytil som vaše meno.
- Som Jada. - Jada.
Hľadám študentskú úniu a netuším, kam ísť.
- Nasmerovali by ste ma? - Vysoká budova oproti jedálni.
Nedá sa prehliadnuť. Takže budova jedálne je tadiaľto... alebo...
Ukážete mi to? Nepoznám to tu.
Ďakujem.
Ste Blakova priateľka? Videl som vašu fotku.
Nie, sme len kamaráti.
Čo si myslíte, že sa mu stalo?
Nechcem sa do toho miešať. Nemôžu ma vyhodiť z grantu.
Rozumiem. Ale očividne vám na ňom záleží.
Myslím, že neveríte tomu, čo všetci hovoria.
Kedy ste ho videli naposledy?
- Pred dvoma dňami. - V labáku?
Nie. Neskoro v noci som brigádovala a bola na donáške
na severnej strane mesta.
- Videl vás? - Najprv nie.
Bol opitý alebo čo a mal na sebe taký hlúpy červený kovbojský klobúk.
Vyzeral smiešne.
Asi bol na párty v štýle divokého západu.
- Neviem, ale bolo to zvláštne. - Že bol vonku a bavil sa?
Áno, trochu.
Blake je milý chalan, ale nechodí na párty v kovbojskom klobúku.
Trčí v labáku, chápete?
Nespoločenský typ.
Áno, hlavne pri ženách.
Takže pitie, socializácia, takéto správanie je uňho nezvyčajné.
Hovorili ste spolu, keď ste ho videli?
Nie, snažila som sa. Volala som naňho, ale on ma ignoroval.
Ako som povedala, možno bol opitý.
Môžete mi povedať, kde sa to stalo?
- Dostal si sa do Blakovho mobilu? - Všetko v poriadku, C.
Hovory s mamou. Správy o škole. Ale nič po tom, čo zmizol.
Nechal si telefón na intráku.
- Niečo o vzťahu? - Myslíš, že bol zaľúbený?
Neviem. Kamarátka povedala, že sa správal inak.
Povedala, že sa viac socializuje, zabáva.
Buď je zaľúbený, alebo hľadá lásku.
Ale to nevysvetľuje, prečo zmizol.
To nie.
Idem na miesto, kde ho jeho partnerka z labáku videla v sobotu večer.
Možno niečo nájdem.
Prehľadám jeho sociálne siete, či tam niečo nie je.
Okej, niečo mám.
Veľa správ s nejakou osobou.
Vymenili si aj zašifrované súbory, chvíľu mi potrvá, kým ich odšifrujem.
Počkaj chvíľu. Myslím, že som našiel, čo som hľadal.
Zavolaj mi, keď prelomíš šifrovanie.
MAJETOK TIMBER SPRINGS KÓDOVACÍ KLUB
Okej, čo si zistil?
Náš Blake sa snažil o nejakú babu.
- Myslím, že šlo o viac. Máš meno? - Zatiaľ nie.
Ale mám prezývku.
BlonďavéZlato, takže na tom stále pracujem.
Ale určite sa mu páčila.
- Ako to? - Vieš, ako to chodí na výške.
Napíšeš niekomu, sadnete si.
Chceš sa stretnúť osobne a odignorujú ťa.
Nechodil som na výšku.
- To vážne? - Nie, vzdelávací systém je navrhnutý tak,
aby vyradil ľudí, ktorí sú nezávislí, myslia sami za seba
a nepodľahnú systému.
Dobre, C. To je múdrosť, s ktorou sa viem stotožniť.
Je to Chomského citát, ktorý nám otec hovoril, keď sme sa sťažovali.
Ja že tvoj otec pracoval v školstve.
Môj otec bol plný rozporov. Čo máš na Blaka?
Minulú sobotu večer, tesne pred polnocou,
Blake poslal správu: „Bol som na párty. Prečo si sa neukázala?“
Odpísala: „Prepáč. Niečo mi do toho prišlo.
„Určite si bol sexi kovboj. Stretnime sa.“
Súhlasila, že sa s ním stretne, iba ak sľúbi, že bude diskrétny.
Potom mu poslala adresu.
Okej.
Ide na párty, vykašle sa naňho, však?
Nechá si mobil vo svojej izbe
a ide sa s ňou zase stretnúť.
Počkaj. Mám zašifrovanú fotku.
- Čauko. - Čo tam máš?
Toto nie sú fotky, ktoré by si chcel zverejniť.
Blondínka a všelijaké šialené
nahé fotky a bežné praktiky BDSM.
Odkiaľ vieš, aké sú bežné praktiky?
Som študent sveta, Colter.
Je pripútaná k posteli v izbe s červeným osvetlením.
Práve som bol v tom dome. Aj on posielal nahé fotky?
- Ako vieš? - Videl som ho na tablete.
Rovnaký dom. Pošleš mi tú fotku?
Stačí mi jej tvár.
Dám ti niečo lepšie. Mám meno.
Irene Hertzylová. Posielam ti tú fotku.
Prepáčte. Haló?
- Prepáčte. Už zatvárame. - Irene Hertzylová?
Alebo BlonďavéZlato, však?
Chcem vedieť, čo ste robili s Blakom Bakerom.
Nikto ho nevidel, odkedy sa s vami stretol v tom dome.
Nie, nerobte to. Ustúpte.
Čo ste hľadali?
Viem o nahých fotkách, ktoré ste poslali.
Vie to aj váš manžel?
- Neviem, o čom hovoríte. - Neviete?
Toto ste vy, však?
- Nič som mu neurobila. - Ale chceli ste, aby poslal nahé fotky.
- Prečo? - Páka má hodnotu. A teraz prosím...
Páka?
Catfishing.
Prečo ste vydierali Blaka? Pre peniaze?
Snažili ste sa skryť svoje meno.
Som si istý, že polícia
a možno aj FBI majú na vás nejaké otázky,
alebo by ste mohli odpovedať na moje.
Bola to práca. Najali nás na to.
Kto vás najal?
Všetko rieši môj manžel Chuck. Na dark webe je to anonymné.
Ponúkame online služby.
- Zlé recenzie produktov, online trolling. - Catfishing.
Klient povedal, že potrebuje páku.
Napadlo vám, že ak budete mať jeho nahé fotky, budete ho mať v hrsti.
Nebol to môj nápad.
Bol to plán môjho manžela Chucka.
- Robím, čo mi povie. - Urobili ste to, však?
Urobili. Zviedli ste ho. Začal byť vami posadnutý.
Prečo ste ho nalákali do toho BDSM domu?
Klient povedal, že ho chce vystrašiť.
Uistiť sa, že bude mlčať. Bola to pasca, ktorá ho mala zastrašiť.
Čo Blake vedel?
Chuck povedal, že má nejaké dôkazy, ktoré sú pre klienta zlé.
Očividne vedel o nejakom tajomstve.
Čo sa tu stalo?
Bolo to zlé. Nechcela som, aby sa to stalo.
Ukážte mi to.
Ako si sa sem dostal?
Sledoval som ju. Z toho chorého domu, kde sme sa mali stretnúť.
- Skryl som sa, kým neprišla. - Prepáč. Nechcela...
Šla som zamknúť. Myslela som, že bude preč.
Poď so mnou. Medzi nami niečo je. Prosím...
Vypadni!
Chuck, prestaň. Ublížil si mu.
- Čo mám urobiť? - Vezmi ho do nemocnice.
Poď, frajer. Ideme.
A nevzal ho do nemocnice.
Prešli dva dni. Nebojíte sa o svojho manžela?
Neodišiel prvýkrát bez toho, aby mi to povedal alebo zavolal.
Povedali ste, že sa vám klient ozval cez dark web, však?
Áno, tam Chuck rieši biznis. Na počítači.
Takže viete, ako poslať správy klientovi?
Som pripravený robiť svoju prácu.
Čo má byť v tej správe?
„Musíme sa čo najskôr stretnúť osobne.
„Mám dôkazy.“
Ide sa na to.
Nech už je váš záhadný klient ktokoľvek, práve dostal správu.
Ozvi sa, keď príde odpoveď.
- Jasnačka. - Ďakujem.
Nepáči sa mi to.
Robím to len preto, že ma Chuck núti.
Teraz máte šancu to dokázať. Tým, že urobíte správnu vec.
Pomôžete mi nájsť Blaka.
Dory. Čo tu robíš?
Večera.
Veľmi ma to mrzí.
Napísala som ti čas, miesto. Odpísal si: „Skvelé.“
Sedela som tam asi 30 minút, kým som si uvedomila: „Typický Colter.“
Niečo mi do toho prišlo. Prečo si nezavolala?
Napadlo mi, že prísť sem je jediný spôsob, ako ťa vidieť,
a nedostať odpoveď: „Niečo mi do toho prišlo.“
Alebo niekto.
Nie.
- Nie je to tak, ako to vyzerá. - Okej.
- Opatruj sa, Colter. - Nie, počkaj chvíľu.
- Colter. - Počkaj chvíľku.
Ten nezvestný študent. Blake? Je v nebezpečenstve.
- Kto je tá baba? - Jej manžel napadol Blaka.
Myslím, že ho stále má. Nie som si istý. Teraz to riešim.
Mal by si zavolať políciu.
Nemôžem. Myslím, že je 50 % šanca, že Blake je stále nažive.
Ak zavolám políciu a ukážu sa, spadne to na nulu.
Pozri, Blake má proti nim nejaké dôkazy,
myslím, že ho držia a snažia sa ho zlomiť.
- Sú to mafiáni? - Neviem.
- Musím to zdvihnúť. - Jasné.
Čau, dostal si odpoveď?
Je to dohodnuté. Stretnete sa na parkovisku na južnej strane mesta.
Je to od teba asi 20 minút. Posielam ti adresu.
Musíme ísť. Okej.
Ďakujem, Bobby. Rozumiem.
Dobre, počuj, ja...
Dory, zavolám ti, sľubujem.
Nie, nič mi nesľubuj. Choď pracovať. Vieš, kde ma nájdeš.
Možno sa neukážu.
Ukážu.
Niekto ide.
- Áno? - Máte pre mňa niečo?
Flash disk?
Ani hnúť.
Došľaka!
Poď sem.
Pozri sa na mňa. Poď sem. Hej!
Daj si dole kapucňu!
Dex!
Kde je, dopekla, Blake?
Neviem, človeče.
Celé si to naplánoval s Chuckom.
Čo? Nepoznám žiadneho Chucka.
Ten, čo vydieral Blaka fotkami.
Blake to zistil, konfrontoval ho, ublížil mu. Chcem vedieť, kde je.
- Nie, vymyká sa to spod kontroly. - Už sme dávno za tým.
- Prečo si to urobil? - Nie, nič som neurobil.
Musíš mi veriť. Len som to sprostredkoval.
- Dal som meno služby na dark webe. - Komu?
- Profesorovi Hewittovi.
Chcel pomôcť s Blakom.
Aké dôkazy mal na neho Blake?
Vedel, že na výskume profesora Hewitta niečo nesedí.
Povedal, že Blakove čísla sú klamlivé.
Nie, Blake mal pravdu. Zhodovali sa s údajmi.
Dáta neukázali pokrok,
ktorý profesor Hewitt hlásil svojim investorom.
Mohol prísť o milióny z investorských fondov.
Skoro sme to mali. Len sme potrebovali viac času.
Profesor zúfalo chcel Blaka umlčať.
Tak som mu povedal o službe na dark webe, o ktorej som počul.
A ako si vedel, že sem máš prísť?
Profesor mi poslal správu, aby som sa stretol s nejakou blondínou
a získal dôkazy, flash disk, ktorý mal Blake.
Nič viac neviem. Prisahám.
Vieš, že ho zabijú, však?
Čo mám robiť?
Zavoláš Hewittovi
a povieš mu príbeh o tom, ako nájdeš dôkazy.
Dobre, ako to pomôže?
Získam tým čas.
Dory, potrebujem tvoju pomoc.
Áno, samozrejme.
Profesor Hewitt vydiera Blaka.
Drží ho ako rukojemníka niekde v kampuse.
Lyle Hewitt, náš profesor biochémie? Prečo by vydieral študenta?
Má to niečo spoločné s dôkazmi o špinavých údajoch z výskumu.
Nemám čas to rozoberať.
Hewittov telefón je v jeho labáku.
Určite by nedržal Blaka niekde na očiach.
Poznáš kampus rovnako ako ktokoľvek iný.
- Kde by mohol byť? - V jeho kancelárii? V nejakom labáku?
Nie, skrýva ho už dva dni.
Nemyslím, že by ho držal niekde, kde by mohol prísť niekto iný.
Jeden z bombových krytov. Jeden je pod budovou biochémie.
- Bombový kryt? - Zo studenej vojny,
ale roky sa nepoužíva.
- Ako sa tam dostanem? - Pôjdem s tebou.
Nenájdeš ho.
Som v škole, takže sa stretneme pri budove biochémie.
Dory, nie, zvládnem to sám. Nebudem... Dory!
Dvere sú asi zamknuté.
Postarám sa o to.
Nie.
Môžeš ísť za mnou.
Áno, aj to funguje.
Môžete ma pustiť.
Nikomu o vás nepoviem.
Profesorovi Hewittovi nemôžete veriť.
Neverím nikomu, chlapče.
Len mi povedz, kde sú tie dôkazy, aby mi zaplatili
a mohlo sa to skončiť.
Určite ideme dobre?
Ver mi. Je ťažké ho nájsť.
- Zabijete ma, však? - To nie je môj problém.
Vyriešite si to s profesorom.
Hovoril som s Dexom. Vraj mu vaša žena povedala, kde sú dôkazy.
Našla adresu vo vrecku bundy, ktorú Blake nechal vo vašom obchode.
Veríte tomu? Znie to, akoby po nás niekto išiel.
- Zavolajte žene a uvidíte. - Ste hlúpy?
Ak je to pasca, je to posledná vec, ktorú urobíme.
Nechápete, čo sa stane, ak sa to dostane von.
Všetko, na čom som pracoval, by sa skončilo.
Zničí mi to život.
Máme len jednu možnosť.
Zabiť toho chlapca.
Nie, získame dôkazy. Zničíme ich. Už nebude mať nič.
Či ich získame alebo nie, on o tom vie.
Je len jeden spôsob, ako sa to môže skončiť.
Chcete pochovať tajomstvo?
Pochovajte chlapca.
- Schoval som dôkazy. - Klameš.
Nie, počkajte.
- Dostanú sa von, aj keď zomriem. - Klame.
Teraz sa to skončí.
Prestaňte. Počkajte.
Musí byť aj iný spôsob. Nechajte ma premýšľať.
Skúsil som váš plán, nefungoval. Mám to urobiť alebo nie?
Okej.
No mal by som to urobiť ja. Dajte mi zbraň.
To je krv?
Zavolaj políciu.
Prosím, nerobte to.
Nemám signál. Musím ísť von.
V poriadku, choď zavolať.
Dám vám ten flash disk.
Môžete mať dôkazy.
Hewitt, viem, že ste zabili Chucka.
Chcete mať na rukách ďalšiu krv?
Blake je jediný, kto má dôkazy. Ak ho zabijete, nikdy ich nezískate.
Ak sem prídete, zabijem aj vás.
Idem tam.
Ak na mňa namierite zbraň, zabijem vás.
Rozumiete? Nemusí to tak byť.
Hewitt, odložte zbraň.
Posledná šanca.
Ste v poriadku?
Áno, ďakujem.
Prežijete to.
Pán Shaw.
Bez tohto nechcete odísť z mesta.
Ďakujem.
Môj syn je späť, zdravý a v bezpečí. Neexistuje cena, ktorú by som nezaplatila.
Ako ste na tom?
Som trochu dobitý, ale uľavilo sa mi.
- Budem v poriadku. - Budete sa cítiť ešte lepšie.
Hewitt čelí obvineniam z vraždy a pokusu o vraždu.
Snáď strávi zvyšok života vo väzení.
Čo bude s Dexom?
Asi pôjde do väzenia. Ak bude mať šťastie, dostane podmienku.
Ale je mladý. Môže zmeniť svoj život.
Ale mám na vás jednu otázku.
- Čokoľvek. - Dôkazy. Mali ste ich?
Schované v Jadinej skrinke v labáku.
Nikomu inému by som neveril.
Okej. Fajn.
- Vie o tom? - Vôbec.
Kam máte namierené? Nejaká iná práca?
Asi áno. Ale najprv musím dodržať sľub.
- Držte sa. - Ďakujeme.
Vďaka.
Už kontroluješ hodinky?
Dnes večer odchádzaš, však?
Možno.
Okej, fajn. Uspokojím sa s tým, čo mám.
Čo?
Prečo neprídeš častejšie?
Neviem. Nemám na to žiadny dôvod.
Aha.
Myslím, že ma sčasti neznášaš.
Neznášam?
- Prečo by som mal? - Lebo som odišla.
Keď nás strýko Dave a teta Melissa zavolali k sebe.
Bola som prvá, kto skočil do auta.
A ty nie. Zostal si.
Zostal som.
Mama ma potrebovala.
Otec zomrel, Russell bol preč.
Nebolo správne odísť do mesta.
- Nemusel si zostať. - Nikoho nemala.
Nikoho.
Po tom, čo nám otec spôsobil...
Mama súhlasila s každým otcovým šialeným nápadom.
Žila mimo civilizácie, spala s jedným okom otvoreným
a čakala, kým príde strašiak.
Jeho nápady, nie jej.
Mám ťa rada, ale nie. Dospej.
Mama nebola nejaká krehká žena,
ktorú ťahal proti jej vôli.
Ja že si sa cez to preniesla.
Áno.
Dúfala som, že keď sa porozprávame, urobíš to isté.
Musíme to hodiť za hlavu.
Všetci.
Hovoríš o Russellovi? Nie.
Chcem, aby sa moji bratia udobrili. Áno.
A nech už ti mama povedala čokoľvek, je to buď úplná lož, alebo nejaká blbosť,
len aby si ťa udržala nablízku.
- Čo tým chceš povedať? - Chcem povedať, že musíme ísť ďalej.
Nezmeníme, čo sa stalo.
Ale nedovolím, aby to malo nado mnou moc.
A mama
nemá nič iné, len minulosť.
A preto nás ňou ovláda, lebo to nemôže nechať tak.
Má obraz o tom, aký bol otec.
A, jasné, je to verzia príbehu,
ale tak to nebolo.
Možno je to zložitejšie.
Možno to všetko bola lož.
Je načase hodiť to za hlavu, nemyslíš?
Proste...
Prosím, zavolaj Russellovi.
Čo tu majú dobré?
Preklad titulkov: Tímea Varghová